Kim Hyuna 2017. aastal
**Kim Hyuna** (김현아; sündinud 6. juunil 1992) on korea laulja, laulukirjutaja, tantsija ja modell.

14-aastaselt ehk 2007. aastal hakkas ta laulma tüdrukuteansamblis Wonder Girls. 2009. aastal liikus ta sealt tüdrukuteansamblisse 4Minute. 

Soolokarjääri alustas ta 2010. aastal lauluga "Change" stiilis, mida võib kutsuda "esinemisele-keskenduvaks muusikaks". 

2011. aastal oli tema singli "Bubble Pop!" läbimüük üle 2,5 miljoni eksemplari ning Hyunast sai esimene naissoost K-popi laulja, kelle muusikavideot oli YouTube’is vaadatud üle 100 miljoni korra. 2012. aastal osales ta Psy ülemaailmse hiti "Gangnam Syile" muusikavideos. Pärast ansambli 4Minute laialiminekut 2016. aastal jätkas Hyuna soolokarjääri ja läks oma esimesele turneele Ameerika Ühendriikidesse. 2017. aastast kuulub ta ansamblisse Triple H.

Elukäik
-------

Hyuna 2018. aastal
### Lapsepõlv

Kim Hyuna on sündinud 1992. aasta 2. juunil Lõuna-Korea pealinnas Seoulis. Ta õppis Choongami Põhikoolis ning seejärel Korea Muusika ja Kunsti gümnaasiumis. Hyuna sai eri sissepääsu Konkuki Ülikooli ja lõpetas seal kaasaegse kunsti eriala.

### Karjääri algus 2006–2008

2006. aastal teatas JYP Entertainment uue tüdrukute ansambli Wonder Girls peatsest debüüdist, kuhu kuulus ka tol ajal kõigest 14-aastane Hyuna. Veebruaris 2007 tegi noor Kim Hyuna juba lauluga "Irony" oma debüüdi laulja ja tantsijana. Samuti osales Hyuna tõsielusarja "MTV Wonder Girls" kahe esimese hooaja osades. 2007. aasta 12. maist kuni 30. juunini oli ta Music Core’i üks juhte.

2007. aasta suve keskpaigas hakkasid Hyuna vanemad tütre tervise pärast muretsema ja lõpetasid tema lepingu JYP Entertainmentiga. Noorel lauljal oli tol ajal gastroenteriit ja ta kaotas tihti teadvuse. 

Aasta hiljem liitus Kim Hyuna Cube Entertainmetiga ja 15. juunil 2009 debüteeris ta juba uue firma all 5-liikmelise ansambliga 4Minute.

### 4Minute ja soolokarjääri algus 2009–2010

4. aprillil 2009 osales Hyuna Lee Gikwangi sooloalbumis "First Episode: A New Hero", kus Hyuna kirjutas laulu "2009". Sama aasta 13. augustil räppis ta Navi laulus "Wasteful Tears", kus ta ilmus ka muusikavideos. Ta osales Mighty Mouthi muusikavideos laulule "Love Class" ja Brave Brothersi laulus "Bittersweet".
Hyunast sai Samsungi uut telefoni reklaamiva ansambli Dream Team Girl Group liige koos Han Seungyeaoni, Uee ja Gainiga. 2009. aasta 6. oktoobril väljastasid nad oma esimese singli "Tomorrow" ja selle muusikavideo avaldati 12. oktoobril. 27. oktoobril väljastas Hyna oma individuaalse versiooni sellest muusikavideost. 
2010. aasta 4. jaanuaril ilmus Hyuna singel "Change", mida saavutas kohe ka väga suur edu. Tol ajal keelustati see muusikavideo televisioonis ja märgistati hoiatusega "19+", kuna Hyuna tantsuliigutusi peeti liiga provotseerivaks. Cube Entertainment teatas, et nad muudavad videot pisut ja pärast mõne klipi monteerimist sai video vanusepiiranguks 15+. Sellegi poolest saavutas laulu suur edu ja ta jõudis mitmesse edetabelisse. 2010. aastal tegi Hyuna veel mitu singlit, nagu näiteks "Love Paradise", milles osales ka T-maxi liige Pak Yunhwa, ning "Outlaw the Wild", koos lauljaga Nassun. 
Hyuna osales sel aastal ka G.NA laulus "Say you love me", kus ta ise kirjutas räpi sõnad.
Koos ansambli 4Minute liikme Jihyuniga ilmus Hyuna 2010. aasta 14. oktoobril ka trilleris "Midnight FM".

### Bubble Pop, Trouble Maker ja Melting 2011–2012

Hyuna soolokarjääri debüütalbum "Bubble Pop" ilmus 5. juulil 2011. Samanimeline laul sai kiiresti ülemaailmseks hitiks ja YouTube’is kogus muusikavideo  kahe päevaga miljon vaatamist, saavutades sedasi ka koha YouTube’i "hetkel populaarseimate videote" nimekirja tipus. Hiljem sai sellest esimene K-popi muusikavideo, millel oli üle 100 miljoni vaatamise. Ka Billboard andis Hyunale koha "21 Under 21" nimekirjas, kus laulja sai 17. koha noorte tähelepanuväärsete lauljate seas. Laul "Bubble Pop" saavutas seevastu 9. koha Spin ajakirja "2011. aasta 20 parima laulu" nimekirjas. 
2011. aasta 24. novembril teatas CUBE Entertainment, et Hyuna liitub koos BEAST’i Hyunseungiga duosse Trouble Maker. Nende samanimeline minialbum sisaldas väga erinäolisi palasid emotsionaalsetest lauludest tantsumuusikani, sisaldades ka mõlema artisti soololugusid .
2012. aasta 12. veebruaril kuulutati Hyuna ja G.NA osalust telesaate "Perekonna sünd" teises hooajas. 14. veebruaril teatas Hyuna oma brändi Hyuna × SPICYCOLOR välja andmisest. Samuti osales Hyuna sel aastal Psy ülemaailmse megahiti "Gangnam Style’i" muusikavideos, kus mängis metroos tantsivat naist 
21. oktoobril 2012 andis Hyuna välja oma teise minialbumi "Melting", mille pealaul oli seekord "Ice Cream", mille produtsendid oli Breave Brothers. 22. oktoobril ilmus laulu "Ice Cream" muusikavideo , milles osales ka Psy. Hyuna uus muusikavideo sai YouTube’is kõigest nelja päevaga üle 10 miljoni vaatamise. Tegu oli taas esimese korea muusikavideoga, mis nii lühikese ajaga nii palju vaatamisi sai.
Albumis leiduvate laulude sõnad kirjutas Hyuna enamuses ise ja samuti oli ta ka laulude "Very Hot" ja "To my Boyfriend"  helilooja.

### Chemistry, A Talk ja A+ 2013–2015

2013. aasta 18. veebruaril teatati, et Hyuna oli valitud tuntud brändi G ny Guess modelliks. Sama aasta märtsis sai temast ka 2013 Toyota Corolla modell, kus ta osales ka lühikese video "Corolla × Hyuna: My Color" filmimises.
Oktoobris tegi Hyuna uue *comebacki* oma duoga Trouble Maker ja 28. oktoobril tuli välja nende minialbum "Chemistry". Singel "Now" saavutas kümnenda koha Korea populaarseimate laulude nimekirjas.
2014. aasta 26. juunil teatas CUBE Entertainment Hyuna uue sooloalbumi tulekust. Comebacki raames oli Hynal ka telesaade "Hyuna’s Free Month", kus näidati laulja valmistumist uue albumi ilmumiseks. 15. juulil ilmusid tema uue albumi "A Talk" fotosessiooni pildid ja Laulu "Red" sissejuhatav video. "Redi" muusikavideo  jõudis YouTube’i 27. juunil ja 29. detsembril märkis Rolling Stone muusikavideo 2014. aasta parimate muusikavideote Top 10 nimekirjas viiendale kohale.
2015. aasta 1. juunil sai Hynast CLRIDEN brändi  jaoks modell ja sama aasta augustikuus ilmus tema uus album A+ singliga "잘나가서 그래" ("Kuna olen hea") (koostöö BTOB-i Jeong Irhuniga), mille muusikavideo  läks üles 20. augustil. 21. augustil anti album välja mitmel muusikaplatvormil.

### 4Minute'i lahkuminek, A’wesome ja Triple H 2016–2017

CUBE Entertainment teatas 2016. aasta 13. juunil tüdrukuteansambli 4Minute lahkuminemisest. Põhjuseks toodi asjaolu, et ansambli viiel liikmel olid liiga erinevad soovid ja visioonid ning kollektiivina nad enam töötada ei saanud. Hyuna oli ainus, kes pikendas oma lepingut CUBE Entertainmentiga.
Pärast 4Minute'i lahkuminemist jätkas Hyuna oma soolokarjääriga ning väljastas oma viienda minialbumi "A’wesome" .
Koos poisteansambli PENTAGON liikmete Hui ja E’Dawniga moodustas Hyuna 2017. aasta 3. aprillil ansambli Triple H  ja 1. mail andsid nad välja oma debüütminialbumi 199X. 29. augustil ilmus Hyuna minialbum "Babe". 2017. aasta 4. detsembril ilmus Hyuna viimane singel "Lip & Hip" .

### CUBE ENtertainmentist lahkumine ja leping P Nationiga, 2018–...

Viimane *comeback* oli Hyunal CUBE entertainmentiga 18. juulil 2018, kui Triple H andis välja uue minialbumi "REtro Futurism". 13. septembril teatas CUBE Entertainment, et lõpetab lepingu Hyunaga, kuna laulja oli rikkunud nende firma reegleid, kui ta oma fännidele avalikustas, et oli suhtes Triple H liikme E’Dawniga. Lepingu järgi ei tohtinud Hyuna suhtesse astuda, eriti veel mitte avalikult.
15. oktoobril kinnitati uudis Hyuna ja E’Dawni väljaviskamisest ja samal päeval avalikustati Hyuna kiri CUBE Entertainmenti juhatajale  4. oktoobrist. Hyuna räägib oma kirjas, kui oluline on tema jaoks CUBE Entertainment ja kui palju ta on selle nimel vaeva näinud. Ta palub, et CUBE lahendaks selle olukorra mõistlikult ja ei vaataks üle sellest, mida Hyuna nende nimel teinud on.
2019. aasta 25. jaanuaril ühines Hyuna PSY P Nationi firmaga.

Viited
------

1. ↑  Interviewmagazine, Hyuna räägib oma stiilist.
2. ↑  Koreatimes, Erisissepääs ülikooli korea kuulsustele.
3. ↑  Yeinjee, lahkumine JYP-st.
4. ↑  Newsen, uus girlgroup *4Minute*.
5. ↑  Lingi Joins, singli "Change" edu.
6. ↑  Newsen, "Outlaw the Wild".
7. ↑  YouTube, "Bubble pop" muusikavideo.
8. ↑  Billboard, "21 under 21" edetabel.
9. ↑  [  Spin], "2011 aasta 20 parimate laulude" nimekiri.
10. ↑  Mwawe, *Trouble Maker* tutvustus.
11. ↑  [.  Mwawe], Trouble Maker uus muusikavideo.
12. ↑  YouTube, "Gangnam Style" muusikavideo.
13. ↑  YouTube, "Ice Cream" muusikavideo.
14. ↑  MWawe, Hyuna uus sooloalbum.
15. ↑  Allkpop, uue comebacki teaser.
16. ↑  Soompi, Hyuna uus solo-tv.
17. ↑  YouTube, "Red" muusikavideo.
18. ↑  Entertain, CLRIDEN bränd.
19. ↑  YouTube, "잘나가서 그래" muusikavideo.
20. ↑  Soompi, 4Minute lahknemine.
21. ↑  Naver, minialbum A'wesome.
22. ↑  Soompi, uus grupp Triple H.
23. ↑  Soompi, minialbum *Babe*.
24. ↑  Billboard, Singel "Lip & Hip".
25. ↑  Naver, REtro Futurism.
26. ↑  Billboard, Hyuna ja E'Dawni välja viskamine Cube Entertainmentist.
27. ↑  Allkpop, Hyuna kiri Cube Etertainmenti CEO-le.